**ՀԻՄՆԱՎՈՐՈՒՄ**

**«մթնոլորտային օդՆ ԱՂՏՈՏՈՂ (ՎՆԱՍԱԿԱՐ) ՆՅՈՒԹԵՐԻ պետական հաշվառման ԵՎ ՀԱՇՎԱՌՄԱՆ ՎԵՐԱԲԵՐՅԱԼ ՏԵՂԵԿԱՏՎՈՒԹՅԱՆ ԱՄՓՈՓՄԱՆ, ՎԵՐԼՈՒԾՄԱՆ ԵՎ ԱՐԽԻՎԱՑՄԱՆ**

**ԿԱՐԳԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

Ներկայում վնասակար նյութերի արտանետումների հաշվառումն իրականացվում է Հայաստանի Հանրապետության կառավարության 1999 թվականի ապրիլի 22-ի N 259 որոշմամբ հաստատված կարգով։ Հաշվառվում են մթնոլորտային օդի վրա ներգործության աղբյուրներ ունեցող օբյեկտները, աղտոտող աղբյուրները, արտանետվող վնասակար նյութերի քանակները և տեսակները։ Աղտոտման անշարժ աղբյուրների արտանետումները պետական հաշվառման ենթակայության տեսակետից դասակարգվում են ըստ դրանց տարեկան արտանետումների հիման վրա հաշվարկված օդի պահանջվող օգտագործման (ՕՊՕ) ցուցանիշի, որի ստորին շեմի համար Հայաստանի Հանրապետության կառավարության 1999 թվականի ապրիլի 22-ի N259 որոշմամբ սահմանված է 200 մլն.խոր.մ ցուցանիշը։ Մթնոլորտային օդի վրա վնասակար ներգործություն ունեցող՝ պետական հաշվառման ենթակա օբյեկտներ ունեցող կազմակերպությունների ցանկը (տարեկան կտրվածքով) հաստատում է Հայաստանի Հանրապետության շրջակա միջավայրի նախարարը: Կարգի կիրառման ընթացքում վերհանված բացերը (մասնավորապես՝ մթնոլորտային օդն աղտոտող (վնասակար) նյութերի արտանետումների հաշվարկի համար մեթոդաբանության, հաշվառման ենթակա կազմակերպությունների ցանկի վերանայման և հաստատման ժամկետների հստակեցում, ինչպես նաև վարչական վիճակագրական հաշվետվությունների էլեկտրոնային տարբերակով ներկայացման և նոր, վերակառուցվող և ընդլայնվող աղտոտման անշարժ աղբյուրներ ունեցող կազմակերպությունների մինչև գործարկումը լիազոր մարմնին ՕՊՕ-ի հաշվարկի ներկայացման բացակայություն) շտկելու նպատակով, անհրաժեշտություն առաջացավ նոր իրավական ակտի մշակումը:

«Մթնոլորտային օդն աղտոտող (վնասակար) նյութերի պետական հաշվառման և հաշվառման վերաբերյալ տեղեկատվության ամփոփման, վերլուծման և արխիվացման կարգը հաստատելու մասին» Կառավարության որոշման ընդունման անհրաժեշտությունը պայմանավորված է նաև «Մթնոլորտային օդի պահպանության մասին» օրենքում փոփոխություններ կատարելու մասին» 2022 թվականի դեկտեմբերի 7-ի ՀՕ-522-Ն օրենքի 5-րդ հոդվածի 1-ին մասի 5-րդ կետով և 15-րդ հոդվածով, ինչպես նաև «Մթնոլորտային օդի պահպանության մասին» օրենքում փոփոխություններ կատարելու մասին» Հայաստանի Հանրապետության օրենքի կիրարկումն ապահովող Հայաստանի Հանրապետության վարչապետի N343-Ա որոշմամբ հաստատված ցանկի 1-ին կետով:

1. **Առաջարկվող կարգավորման բնույթը**

«Մթնոլորտային օդն աղտոտող (վնասակար) նյութերի պետական հաշվառման և հաշվառման վերաբերյալ տեղեկատվության ամփոփման, վերլուծման և արխիվացման կարգը հաստատելու մասին» Կառավարության որոշման նախագծում կատարվել են մի շարք փոփոխություններ, մասնավորապես՝ նշվել է պետական հաշվառում իրականացնող լիազոր մարմինը, պետական հաշվառման ենթակա կազմակերպությունների ցանկի վերանայման և հաստատման ժամկետը, առաջարկվել է մթնոլորտային օդն աղտոտող (վնասակար) նյութերի արտանետումների քանակների և տեսակների հաշվարկման մեթոդը, վարչական վիճակագրական հաշվետվությունների ներկայացման էլեկտրոնային տարբերակը, նոր, վերակառուցվող և ընդլայնվող աղտոտման անշարժ աղբյուրներ ունեցող կազմակերպությունները մինչև գործարկումը լիազոր մարմին ՕՊՕ-ի հաշվարկի ներկայացումը:

1. **Նախագծի մշակման գործընթածում ներգրավված ինստիտուտները և անձինք**

Նախագիծը մշակվել է շրջակա միջավայրի նախարարության կողմից և Համաշխարհային բանկի կողմից առաջադրված խորհրդատուների աջակցությամբ։

1. **Ակնկալվող արդյունքը**

Նախագծի ընդունումը կնպաստի մթնոլորտային օդն աղտոտող (վնասակար) նյութերի արտանետումների հաշվառման տվյալների հստակեցմանը և որակի բարելավմանը, ինչն իր հերթին կկատարելագործի այս բնագավառում միջազգային պարտավորությունների կատարումը, մթնոլորտային օդի որակի կառավարման համար անհրաժեշտ տվյալների բազան:

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

«Մթնոլորտային օդն աղտոտող (վնասակար) նյութերի պետական հաշվառման և հաշվառման վերաբերյալ տեղեկատվության ամփոփման, վերլուծման և արխիվացման կարգը հաստատելու մասին» Կառավարության որոշման նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա և պետական բյուջեի եկամուտներում և ծախսերում փոփոխություններ չեն նախատեսվում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050 թ., Կառավարության 2021-2026թթ. ծրագրի, ոլորտային և/կամ այլ ռազմավարություններ**

Կառավարության որոշման նախագծի մշակումն ուղղված է ՀՀ կառավարության 2021 թվականի օգոստոսի 8-ի «Հայաստանի Հանրապետության կառավարության 2021-2026թվականների գործունեության միջոցառումների ծրագիրը հաստատելու մասին» N1363-Ա որոշման հավելվածի 4-րդ՝ «Մարդկային կապիտալի զարգացում» բաժնի, 4.10-րդ՝ «Շրջակա միջավայրի պահպանություն» կետով սահմանված, 11-րդ՝ «Մթնոլորտային օդի պահպանության քաղաքականության մշակումը՝ ուղղված արտանետումների նվազեցմանն ու սահմանափակմանը» ուղղության կատարմանը: